СЦЕНАРИЙ ЗА ТЪРЖЕСТВО В КРАЯ НА ЧЕТВЪРТИ КЛАС

„Една усмивка, една сълза и много свидни спомени”

1.Някога, съвсем нетолкова отдавна,в тази класна стая се събраха група стреснати и любопитни малчугани. Очите им грееха. В едната ръка стискаха цвете,а другата търсеше опора в топлата длан на приятел или на мама.

2.Това стана преди 4 години. Нали си спомняте, приятели? Тогава всички заедно тръгнахме по дългия път на знанието,търсенето, откривателството. И така започна една приказка-нашата приказка, която ще разкажем днес.

Аз: Разбира се, и аз си спомням. Усмихвах се, милвах детските ви главички,а сърцето ми тупкаше развълнувано. Ето ви и вас-новите ми ученици. Прекрасни малки човечета, които трябва да опозная и поведа със себе си.

1.Добре дошли, скъпи гости! Приятели! Ще започнем заключителното си тържество с една позната песен,която винаги ще ни вълнува-дори когато се намираме на другия край на света.Песента-символ на нашата родина- Химнът на Република България.

/ Химн на България-запис/

2.Нарекохме прощалното си тържество” Една усмивка, една сълза и много свидни спомени”. В него сме събрали всичко най-интересно и вълнуващо през 4-те години училищно детство.

В първи клас беше кошмарно!Боже, какви криви букви! Едната се превила, сякаш я боли корем. Другата-прегърбена, а третата протегнала дългите си крака през два реда, та чак в трети.

Ами прочутото изречение „Бойна баба обра банка”? Първо банката беше бойна и подгони бабата. Баба Бойна тръгна към банката и си загуби пенсията. Колко мъки, докато го подредим правилно.

Иначе бяхме прекрасно ориентирани и мечтаехме България да влезе в Европейския съюз.Кой мислите подписа договора за присъединяването? Президентът? Не-е, направиха го Росен и Мариян в сценката за Празника на таланта.

 -2-

Втори клас! Боже мой! Да не си мислите, че за първи път са говорили с тапи в устите в НАТФИЗ ИЛИ СТАР АКАДЕМИ? Грешка! Ама голяма! Защото не сте чули как ние говорехме английски в началото.

Но после станахме добри. Направихме и драматизация на смразяващата история за съдбоносната пирамида.

На благотворителния концерт във втори клас момичетата- елхички обраха овациите. Ами прекрасните животни-коледари? Мама Меца изплащи до смърт сценичните работници в читалището.

Макар и извън сцената, момчетата ни обичат да танцуват брейк и рап на купоните на класа. Когато пък я няма госпожата, в стаята мишлетата уреждат бал.

/Песен ,,Бал на мишките”/

От трети клас насам мания станаха компютрите. Вьзрастните все мърморят, но ние видяхме нещо интересно.

КОМПЮТЪРНИ НЕВОЛИ

Участват три деца, баба Нетка и баба Чатка.

Първо дете: Здравейте, приятели! Много често нас децата ни обвиняват, че сме обсебени от компютрите и не се отлепяме от тях. Какво да се прави? Интересно ни е.

Второ дете: Възрастните не ни разбират! „От компютрите се затъпява” – карат се родителите.

„Вредно е за очите” – предупреждават учителите.

„Не повече от един час на ден пред екрана” – тръбят специалисти.

Трето дете: Може би щяхме да повярваме, ако не станахме свидетели на странен феномен. На пейката пред къщи любимите ни баби водеха твърде интересни разговори.

Първо дете:Няма смисъл да го преразказваме. Ето ги , пак насядаха.

Трите деца: Нека послушаме заедно!

/ Децата се скриват зад храст или плет, но така че да чуват. Излизат бабите с плетки, сядат на пейката.

Нетка:Чатке ма, как си, какво праят децата?

Чатка:А, не съм ги чула още днес. Имах много работа сутринта. Трябваше да рифрешна кочината на прасето и да изхвърля рисайкъл бина. Цял ден сърфирам по двора. Ама надвечер ще пусна скайпа и ще си чатя с моите.

Н.: Аз пък днес цял ден съм на компа.Трябваше да даунлоудна ябълките от градината, да максимизирам жилетката на дядото, че му отеснява. А намерих едно място в нета, дето дават голи юзъри. Червих се, ама три часа ги гледах.

Ч.: Ауу, Нетке! Да ми пратиш линк у скайпа, да ги видя и аз. От момиче гол юзър не съм виждала. А дядото вече за нищо не става. Съвсем му се е разхлопало флопито. И рамът му не стига. А и харддискът му вече хич не е хард.

Н.:Стига и ти, де. И ние вече за нищо не ставаме, Чатке. Дори и за спам. Ако можех да се сейвна така, както бях преди 40 години.

Ч.: Ще ти копи-пейстна една снимка, откакто бях на 25 години. Каква красавица бях!Без никакви бъгове, без фотошоп. Сега вече и аз съм за рестартиране. Целият ми десктоп се е набръчкал.

Н.:Ауу,Чатке, сетих се, че имам работа. Трябва да компилирам един боб на дядото, че пак ще ми пусне намръщена емотиконка. Ще ми услужиш ли

 с голямата лъжица,че моите всичките са архивирани версии.

Ч.: Не помниш ли, че ти я сенднах миналата седмица? Я си виж хисторито!

Н.: Не помня такова нещо бе, Чатке!

Ч.: Как така не помниш? Ти ми се логна у нас миналата седмица и ми я рикуестна.

Н.: Няма такова нещо!

Ч.: Така ли? Ти лъжкиня ли ме наричаш? Какво си позволяваш?

Н.: Уу да те се скапе скайпът днес!

Ч.: А, така ли? Магарето ти троянски кон да стане!

Н.: Уиндоуса да ти се бъгне и всички да видят какво криеш в май докюмънтс!

Ч.: Да качиш 30 гигабайта дано! Всичките на корема и на бедрата!

Н.: Да ти се срути кочината и да ти форматира прасето!

Ч.: Котка да ти изяде мишката!

Н.: Да ти се скапе антивируса и да ти влязат червеи в ябълките!

Ч.: Някоя невестулка да ти хакне кокошките!

Н.: Да ти се скапят драйвърите на мотиката и с ръце да копаеш земята!

Ч.: Лицето ти на пиксели да стане!

Н.: Кучето ти на оптичен кабел да се обеси!

Ч.: Сиди ром да ти влезе в къщата и да ти открадне всички вещи!

Н.: И компютъра ли?

Ч.: И компютъра.

Н.: Ии пепел ти на юесби входа. Повече няма да правя с тебе ни видео, ни аудио чат!

Ч.: Даже не ща да ти чувам никнейма, да знаеш!

Н.: Мм дреме ми на дънната платка! Хакерка с хакерка!

 /Кълнейки се двете баби напускат сцената. Излизат децата./

Второ дете: Чухте ли какво става?

Трето дете: Моля, не укорявайте само нас, децата. А иначе ние сме за прогреса.

Децата заедно: Да живеят компютрите.

Трите баби носят табелки или коронки да се виждат имената им-4аtka NetK@

Някъде там сред лудории и изяви започнахме да се сблъскваме с нови приятелства, огорчения от предателства и да си задаваме въпроси за ценностите в нашия живот.

С едно приятелство на този свят

Аз имам най-голямото богатство.

Приятелството грее като цвят

Приятелството е некръвно братство.

Приятелството е уханен плод,

Пил сок от слънцето и от земята.

 Не ще ми стигне целият живот

Докрай да му усетя аромата.

Нямам нужда от много приятели.

 Стигат ми двама-трима,

Ала само такива,които в сърцата си

Рани от моите болки да имат.

Съдбата дава родители, изборът дава приятели.

Хората вече нямат време не , за да проумяват нещо. Купуват от търговците готови неща. Но търговци на приятели няма! За раждането на едно приятелство не стигат само добрите думи, умните мисли, милите усмивки. Необходимо е време, за да може то да съзрее.

За приятелството СА важни и други неща. За тях ще разберем от една легенда.

ЛЕГЕНДА ЗА ПРИЯТЕЛСТВОТО: /*драматизация/*

В една арабска легенда се разказва за двама приятели, които вървели през пустинята. По пътя избухнал спор и единият зашлевил шамар на другия. Пострадалият, без дума да обели, седнал и написал на пясъка:

"Днес моят най-добър приятел ме удари!"

 Продължили напред и стигнали до един оазис, където влезли да се изкъпят. Оскърбеният приятел внезапно започнал да се дави, но навреме бил спасен от другаря си. Когато се посъвзел, грабнал камата си и написал на един камък:

 "Днес моят най-добър приятел ми спаси живота!"

Заинтригуван, приятелят му го попитал:

- Защо, след като те нагрубих, писа на пясъка, а сега пишеш върху камък?

Засмян, другарят му отвърнал:

- Когато някой добър приятел ни засегне, трябва да напишем това на пясъка, където вятърът на забравата и прошката ще го заличат. Но от друга страна, когато ни се случи нещо голямо и прекрасно, трябва да го гравираме на камъка на СЪРЦЕТО, където никoй вятър не може да го заличи.

Момиче: Ако случайно някой ме попита

Какво ми трябва в този век моторен,

Ще се усмихна със тъга нескрита

И сигурно така ще отговоря

Един приятел,но да бъде верен,

Поне един човек да ме обича

И днес да бъда по-добра от вчера-

Не искам повече-това е всичко.

Чакайте, чакайте! А любовта? На кого поверихте вълшебното пламьче обич?

Любовта поверихме на себе си.

Но какво е любов? Ако тя те изпраща на гарата. Ако тя те изпраща към слънцето. Ако тя те отпраща с мълчание. За какво ти е тя?

 -7-

Любовта не е притежание. Тя е дар! Дар за твойте дълбания каменни. Дар за твоите изстрадани истини. За това ти е тя!

От всички любови в света има една-най-чистата и свята обич, с която идваме на този свят и за която мислим, когато си отиваме от него-България.

/ Песен „ Една българска роза-Паша Христова/

България! Парещата сълза на майка, изпратила чедото си в далечна чужбина.

България! Неземната хубост на залеза сред сребристите морски вълни.

Тя е нежността и радостта в детските очи.

Болка и сълза,хубост и песен, нежност и усмивка. Това е нашата България!

Не съм те никога избирал на земята.

Родих се просто в теб на юнски ден във зноя.

Аз те обичам, не защото си богата,

 а само за това, че си родина моя.

И българин съм, не заради твойта слава,

заради твойте подвизи и твойта бранна сила,

а затова, че съм безсилен да забравя

за ослепените бойци на Самуила.

Да търси който ще във теб сполука бърза

и почести, и власт със страст една и съща.

Страданието мен по-силно с теб ме свързва

и нашите съдби в една съдба превръща.

/Песен „ За теб, България-Веселин Маринов/

Понякога ни се струва, че върхът,към който вървим, се отдалечава. Тогава се опираме на вас, родители, близки,приятели. Благодарим ви за подкрепата и обичта!

Най-хубавото на един връх е , че когато го покориш и погледнеш от високо, пред теб се разкриват нови, необятни простори. И погледа ти мамят непокорени висини.

И е прекрасно, че към тези висини те води топла и всеотдайна ръка на

 -8-

човек,чийто образ си скътал в сърцето си.

Когато за пръв път страхливо,

аз в класната стая надникнах,

тъй ласкаво ти ме погали,

че в същия миг те обикнах.

В тъга и радост с нас тъжи и пя,

Споихме твойто с маминото име,

че като мама всичко изтърпя.

Немирства и горчивини прости ни.

Като ята от твоята ръка

се пръснахме в широката вселена,

а ти си все пред черната дъска-

и весела, и малко натъжена.

В косата ти се гуши кичур бял.

Трепти дланта ти-като лебед бяла.

Благодаря за тихата печал,

с която ни посрещаш след раздяла.

Какво за спомен взе от нас?

Дали обида от прекъсната почивка,

домашно ненаписано или

след изпита признателна усмивка ?

Или пък всичко заедно. Не знам.

Но като стръкче в пролетна алея

аз пламък взех от твоя слънчев плам

и цял живот на него ще се грея.

Учителко, последен звън звъни.

 Раздялата на чиновете сяда.

За сетен път ни вкупом погледни,

вземи букет от обич за награда.

От грижи и години, може би,

чертите ти ще избледнеят само,

но с радостта на детските съдби,

пак силно ще е твойто слабо рамо.

 -9-

Мили момичета и момчета, не тъгувайте! Вдигнете глави! Нашият слънчев и труден път продължава! Погледнете!

Ние сме млади, умни, красиви!

Ние сме силни, добри, талантливи!

Щом поискаме, ще направим по-добър света, защото, приятелю, ти и аз, той и тя, всички заедно-

НИЕ СМЕ ВЪРХЪТ!!!

/ Песен-танц „ Ти си върхът”/